

Μητροπόλεως 26-28, (8ος όρφ. )

Αθήνα 105 63

Τηλέφωνο: 210 3315621

Φαξ: 210 3315623 – 4

Email: info@grefis.gr

 **Μιλάνο – Λίμνες Β. Ιταλίας 4ημ.**

**Κόμο, Λουγκάνο, Λάγκο Ματζιόρε, Μπέργκαμο, Μιλάνο, Βερόνα**

 **Αναχωρήσεις : 25 Σεπτεμβρίου 24**

**1η μέρα: ΑΘΗΝΑ - ΜΙΛΑΝΟ – KOMO – ΛΟΥΓΚΑΝΟ**

Συγκέντρωση στο αεροδρόμιο και πτήση για την οικονομική πρωτεύουσα της Ιταλίας, το Μιλάνο. Άφιξη στο αεροδρόμιο και ξεκινάμε την εξερεύνηση μας, με το μαγευτικό Κόμο, το οποίο είναι αναμφισβήτητα μία από τις πιο ξεχωριστές πόλεις της Βόρειας Ιταλίας. Θα περπατήσουμε στο ιστορικό του κέντρο και θα θαυμάσουμε το καταπράσινο τοπίο που καθρεφτίζεται στα νερά της λίμνης Κόμο. Στη συνέχεια θα αναχωρήσουμε για την Ελβετία. Υπέροχα τοπία μας οδηγούν στο Λουγκάνο, στην πόλη που χτυπά με την ακρίβεια ελβετικού ρολογιού και είναι χτισμένη επάνω στην ομώνυμη λίμνη. Η ομορφιά της δεν οφείλεται μόνο στη φύση, αλλά κυρίως στους κατοίκους της, που έχουν φροντίσει να τη διατηρούν τόσο παραδοσιακή όσο και σύγχρονη. Σύντομη περιήγηση και βόλτα στην παραλία της λίμνης. Αργά το απόγευμα, αναχώρηση για τη βάση μας, το Μιλάνο για να τακτοποιηθούμε στο ξενοδοχείο μας. Διανυκτέρευση.

**2η μέρα: MIΛΑΝΟ - ΛΑΚΟ ΜΑΤΖΙΟΡΕ**

Πρωινό στο ξενοδοχείο μας. Σήμερα θα γνωρίσουμε από κοντά την μαγεία της λίμνης Ματζόρε. Είναι η δεύτερη μεγαλύτερη λίμνη μετά την λίμνη Γκάρντα και διαθέτει τα δικά της τρία νησιά «Μπορομέο» όπως ονομάζονται. Το ένα από αυτά είναι το Ίζολα Μπέλα που αποτελεί το πιο δημοφιλές τουριστικό αξιοθέατο και διαθέτει το μπαρόκ Κάστρο Αντζέρα με τους υπέροχους κήπους του. Τα άλλα 2 νησιά είναι το Ίζολα Ντέι Πεσκατόρι και το Ίζολα Μάντρε. Χρόνος ελεύθερος. Αν επιθυμείτε μπορείτε να πραγματοποιήσετε μια μίνι κρουαζιέρα στα νησιά Μπορομέο. Επιστροφή στο Μιλάνο. Διανυκτέρευση.

**3η μέρα: MIΛΑΝΟ - ΒΕΡΟΝΑ – ΣΙΡΜΙΟΝΕ (ΛΙΜΝΗ ΓΚΑΡΝΤΑ)**

Πρωινό στο ξενοδοχείο μας και αναχώρηση με πρώτη στάση στη ρομαντική Βερόνα, την πόλη των αιώνιων εραστών του Σαίξπηρ, στις όχθες του ποταμού Αδίγη. Στην κεντρική Πλατεία Μπρα θα δούμε την περίφημη ρωμαϊκή Αρένα, και θα συνεχίσουμε για τις όμορφες πλατείες Ντελ Έρμπε και Ντέι Σινιόρι, που περιβάλλονται από άριστα διατηρημένα μεσαιωνικά κτήρια, και φυσικά για το «αρχοντικό των Καπουλέτων» με το θρυλικό μπαλκόνι της Ιουλιέτας. Επόμενος μας σταθμός η μαγευτική λίμνη Garda, που στα γαλήνια νερά της καθρεπτίζονται οι πλαγιές των παρακείμενων Αλπικών βουνών. Επίσκεψη στη γραφική αλλά και ιστορική χερσόνησο του Sirmione με τα στενά σοκάκια, χτισμένη μέσα σε μεσαιωνικό ιστορικό κέντρο με μεγαλοπρεπή κτίρια. Ελεύθερος χρόνος για καφέ και φαγητό. Επιστροφή στο ξενοδοχείο μας και διανυκτέρευση.

**4η μέρα: ΜΙΛΑΝΟ – ΜΠΕΡΓΚΑΜΟ – ΑΘΗΝΑ**

Πρωινό στο ξενοδοχείο μας. Σήμερα, θα δούμε το κάστρο των Σφόρτσα, την Πιάτσα ντελ Ντουόμο που είναι η κεντρική πλατεία την πόλης και πήρε το όνομα της από τον επιβλητικό καθεδρικό ναό του Μιλάνου. Ο εντυπωσιακός Καθεδρικός του Μιλάνου (Ντουόμο ντι Μιλάνο) είναι η έδρα του αρχιεπίσκοπου της πόλης και θεωρείται ένας από τους σημαντικότερους Καθεδρικούς Ναός παγκοσμίως. Θα επισκεφθούμε την Γκαλερία Βιτόριο Εμανουέλε Β’, που πήρε το όνομα της από τον πρώτο βασιλιά της ενωμένης Ιταλίας. Το κτίριο αποτελείται από δύο γυάλινες θολωτές στοές και συνδέει τις πλατείες Πιάτσα ντελ Ντουόμο με την Πιάτσα ντελα Σκάλα. Η Όπερα Λα Σκάλα ή αλλιώς η Σκάλα του Μιλάνου, είναι ένα από τα πιο γνωστά θέατρα όπερας του κόσμου και πήρε το όνομα της από την εκκλησία που βρισκόταν στην ίδια θέση, την Αγία Μαρία della Scala. Αφού περιηγηθούμε στο εκπληκτικό Μιλάνο, ολοκληρώνουμε το ταξίδι μας ανακαλύπτοντας, το ξακουστό Μπέργκαμο, μία πόλη με δύο όψεις. Η κάτω πόλη μοντέρνα, με εντυπωσιακές πλατείες και ενδιαφέροντα ιστορικά κτίρια, ενώ η Άνω πόλη μεσαιωνική, αλλά και αριστοκρατική που περικλείεται από καλοδιατηρημένα ενετικά τείχη με λιθόστρωτα σοκάκια. Την Άνω πόλη θα την επισκεφτούμε με το γραφικό οδοντωτό τρενάκι(έξοδα εξ ιδίων) και θα έχουμε μαγευτική θέα όλης της πόλης από το Κάστρο Σαν Βιτζίλιο. Αφού ολοκληρώσουμε τις περιηγήσεις μας στο Άνω και στο Κάτω Μπέργκαμο, αναχώρηση για το αεροδρόμιο για την πτήση επιστροφής μας στην Αθήνα.

 **ΤΙΜΟΚΑΤΑΛΟΓΟΣ**

**Τιμή κατ’ άτομο σε δίκλινο 465€**

**Τιμή σε μονόκλινο 675€**

**Φόροι αεροδ.& ξενοδοχείο 225€**

**Περιλαμβάνονται:**

* **Αεροπορικά εισιτήρια οικονομικής θέσης Αθήνα – Μιλάνο – Αθήνα με την Aegean Airlines.**
* Πολυτελές κλιματιζόμενο πούλμαν του γραφείου μας για τις μεταφορές και μετακινήσεις σύμφωνα με το πρόγραμμα.
* **Διαμονή σε ξενοδοχείο 4\* στο Μιλάνο.**
* Πρωινό μπουφέ καθημερινά.
* Εκδρομές, περιηγήσεις, ξεναγήσεις, όπως αναφέρονται στο αναλυτικό πρόγραμμα της εκδρομής.
* Έμπειρος αρχηγός - συνοδός του γραφείου μας.
* Ασφάλεια αστικής/επαγγελματικής ευθύνης.
* Φ.Π.Α.
* Μια χειραποσκευή μέχρι 8 κιλά.
* Μια βαλίτσα μέχρι 23 κιλά.

**Δεν περιλαμβάνονται:**

* Φόροι αεροδρομίων & ξενοδοχείων (225€).
* Είσοδοι σε μουσεία, αρχαιολογικούς χώρους, θεάματα και γενικά όπου απαιτείται.
* Ό,τι ρητά αναφέρεται ως προαιρετικό ή προτεινόμενο.
* Προαιρετική Ασφάλεια Covid (20€).

**Πτήσεις με την Aegean: Αθήνα-Μιλάνο & Μιλάνο-Αθήνα**

**Αναχώρηση :  Αθήνα – Μιλάνο Α3660 07:40 – 09:15
Επιστροφή  :  Μιλάνο – Αθήνα  Α3665 19:20 – 22:45**